രണ്വീറിന് കൊടുക്കുന്ന പ്രതിഫലം എനിക്കും വേണം, ഒടുവില് ബന്സാലി ചിത്രത്തില് നിന്നും ദീപിക പുറത്ത് ഭര്ത്താവും നടനുമായ രണ്വീര് സിങ്ങിന് ലഭിക്കുന്ന അതേ പ്രതിഫലം തനിക്കും ലഭിക്കണമെന്ന് ആവശ്യപ്പെട്ട് ബോളിവുഡ് താരം ദീപിക പദുക്കോണ്. ഇതിനെ തുടര്ന്ന് സഞ്ജയ് ലീല ബന്സാലിയുടെ പുതിയ ചിത്രമായ ബൈജു ബാവ്രയില് നിന്നും താരത്തെ പുറത്താക്കിയതായി റിപ്പോര്ട്ട്. രണ്വീറിനേക്കാള് ഒരു പൈസ കൂടുതലോ,കുറവോ അല്ലാത്ത പ്രതിഫലം വേണമെന്ന് ദീപിക ആവശ്യപ്പെട്ടതായാണ് വിവരം. എന്നാല് നിര്മാതാക്കള് ഈ ആവശ്യം അംഗീകരിക്കാത്തതിനെ തുടര്ന്നാണ് ദീപികയെ ചിത്രത്തില് നിന്നൊഴിവാക്കിയത്. ദീപികരണ്വീര് താരജോഡിയെ വെച്ച് ബന്സാലി ഒരുക്കുന്ന നാലാമത്തെ ചിത്രമായിരുന്നു ബൈജു ബാവ്ര. നേരത്തെ പത്മാവതി,ബാജി റാവു മസ്താനി,രാം ലീല എന്നീ ചിത്രങ്ങളില് താരജോഡികള് ഒപ്പമെത്തിയിരുന്നു. 1952 ല് പുറത്തിറങ്ങിയ ബൈജു ബാവ്രയുടെ റീമേയ്ക്കാണ് സിനിമ. ഭരത് ഭൂഷണും മീന കുമാരിയുമായിരുന്നു ചിത്രത്തിലെ താരങ്ങള്. അതേസമയം ഷാറുഖ് ഖാന് സിനിമയായ പത്താന്, ഹൃത്വിക് ചിത്രമായ ഫൈറ്റര്, രണ്വീറിന്റെ 83 എന്നിവയാണ് ദീപികയുടെ പുറത്തിറങ്ങാനിരിക്കുന്ന ചിത്രങ്ങള്. ജീവിത പങ്കാളിയെ തേടുകയാണോ ? കേരള മാട്രിമോണിയില് രജിസ്ട്രേഷന് സൗജന്യം !